Jon Fitch

Jonathan Parker Fitch (s. 24. helmikuuta 1978 Fort Wayne, Indiana) on yhdysvaltalainen uransa lopettanut välisarjan vapaaottelija. Hän voitti urallaan WSOF:n välisarjan mestaruuden ja otteli kerran UFC:n ja Bellatorin välisarjan mestaruudesta. Fitch hävisi mestaruuden molemmilla kerroilla tuomariäänin ensin UFC:ssä Georges St-Pierrelle ja Bellatorissa Rory MacDonaldille.After Bellator 220 draw, Rory MacDonald cites God in questioning desire to fight mmajunkie.usatoday.com 28.4.2019 Viitattu 2.5.2021 

Alkuvuodet
Fitch valmistui Carroll High Schoolista, jonka jälkeen hän jatkoi opintojaan Purduen yliopistossa 1997. Fitch valmistui 2002 kandidaatin tutkinnolla liikuntakasvatuksesta ja sivuaineena historia.On The Mat With Jon Fitch purduesports.com 1.2.2002 Viitattu 5.5.2021  Hän jatkoi painia myös yliopistossa Tom Eriksonin valmennuksessa, joka otteli samaan aikaan vapaaottelijana. Hän ei menestynyt toisena vuotena painissa saadessaan tilastoksi 8–23. Viimeisenä vuotena Fitch onnistui parantamaan otteitaan ja hänet valittiin painijoukkueensa kapteeniksi.Chance To Be The Best purduesports.com 7.8.2008 Viitattu 5.5.2021  Fitch saavutti kauden aikana tilastoksi 18–12. Kokonaistulokseksi hänelle jäi yliopistopainissa 45–51. Valmistumisensa jälkeen Fitch kiinnostui kokeilemaan vapaaottelua, kun valmentajansa Erikson toi painisalille vapaaottelijoita harjoittelemaan painia, kuten Mark Coleman ja Gary Goodridge.

Saavutukset
Vapaaottelu
UFC
Illan kamppailu (kahdesti, vs. Georges St-Pierre, Erick Silva)

World Series of Fighting/Professional Fighters League
Välisarjan mestaruus (kerran, puolusti kahdesti)
Vanhin mestari (38 vuotta ja 40 päivää)

Lähteet

Luokka:Yhdysvaltalaiset vapaaottelijat
Luokka:Brasilialaisen jujutsun harjoittajat
Luokka:Vuonna 1978 syntyneet
Luokka:Elävät henkilöt